I Yan'an kan man besøke Maos soveværelse.
 **Rød turisme**  (kinesisk: 红色旅游, pinyin: *Hóngsè lǚyóu*) er et uttrykk som brukes ikke bare uformelt, men også formelt av Kinas nasjonale turismeadministrasjon, og betegner turistattraksjoner i og turistreiser til steder i Folkerepublikken Kina der «den kinesiske kommunismes helter» ble født, levde og kjempet.

Beskrivelse
-----------

De fleste av turistmålene er knyttet til tiden frem til 1949, da Folkerepublikken Kina ble proklamert.

Kommunistpartiet hadde etter bruddet med Kuomintang særlige tyngdepunkter i noen relativt fattige provinser som Jiangxi (med *Jiangxisovjetet* 1931-1934) og det nordlige Shaanxi, og *rød turisme* der bidrar betydelig til den lokale økonomi. 

Mao var her
Dette er kanskje særlig påtakelig i byen Yan'an i Shaanxi, Mao Zedongs hovedstad i mange år etter «den lange marsjen» (1934–1935), der turismen har medført store infrastrukturforbedringer. 

I Yan'an kan man leie og la seg fotografere i drakter i gammel revolusjonær stil i historiske omgivelser.
Turister i Yan'an kan la seg avfotografere i rød arme-uniformer og besøke revolusjonsmuseet som til og med har Maos hest utstilt utstoppet. Yan'an har i 2006 fått motorveiforbindelse til storbyen Xi'an, har direkte togforbindelse til Beijing og har en flyplass som tar imot 128-seters Boeing 737-fly.

Videreutvikling av konseptet
----------------------------

I juli 2010 undertegnet representanter for 13 kinesiske byer *Yan'an-deklarasjonen* om et strategisk samarbeid mellom det de definerte som Kinas *Rød-turisme*-byer; byene er: Guang'an, Yan'an, Xiangtan, Jinggangshan, Ruijin, Zunyi, Baise, Shijiazhuang, Linyi, Anyang, Yulin, Qingyang og Huining. Det ble fremholdt at «dette er et stort prosjekt som gagner både Partiet, landet og folket, det være seg økonomisk, kulturelt eller politisk».

Det avholdes årlig en *Kina rød turisme kulturfestival* i Kina.

Litteratur
----------

* Li Fei: *A take-off of 'red tourism' in Liaoning Province*. 2005 .
* Liao Guoyi: *Strategies for developing red tourism in Guangxi. Reform and Strategy*. 2005. Vol,9, s.12-16.
* Liu Ming: *Dalian initiate the project of 'red tourism' to incorporate Guan Xiangying Memorial into the plan*, 2005. .
* Mo Zhongning & Li Zhenyi: «Thoughts of developing 'red tourism' in Baise City», i *Journal of college of Nanning Communist Party*, Vol. 3, 21-25.
* Wang Yucheng: *Introduction to tourism culture*. Bejing, Chinese Tourism Press. 2005. s.307-317.
* Yiping Li; Zhi Yi Hu; Chao Zhi Zhang: «Red tourism: sustaining communist identity in a rapidly changing China[*død lenke*]», i *Journal of Tourism and Cultural Change*, Volume 8, Issue 1 & 2 March 2010, s. 101 - 119.

Referanser
----------

1. 1 2  «Trends: China further develops red tourism». Global Times. 8. juli 2010. Arkivert fra originalen 7. juli 2011.  «Arkivert kopi». Arkivert fra originalen 7. juli 2011. Besøkt 26. desember 2013.
2. ↑  «China boosts "red tourism" in revolutionary bases». Folkets Dagblad. 22. februar 2005. Besøkt 2010.  Sjekk datoverdier i `|besøksdato=` (hjelp)

Eksterne lenker
---------------

* Rød turisme-webside for provinsen Shaanxi, redigert av en ledende Xinghua-journalist
* Yan'ans turistkontor
* Engelsk artikkel om Red tourism
* The New York Times: Red Tourism slideshow
* Dan Chung, guardian.co.uk Red Tourism in China slideshow
* Hudong: 红色旅游
* Baidu Baike: 红色旅游